শঙ্করীপ্রসাদ বসু
শঙ্করীপ্রসাদ বসু (২১ অক্টোবর ১৯২৮ – ৬ জুলাই ২০১৪) একজন বিশিষ্ট ভারতীয় বাঙালি লেখক, সমালোচক ও গবেষক। তিনি রামকৃষ্ণ-বিবেকানন্দ গবেষক হিসাবে প্রসিদ্ধ। দীর্ঘদিন শিক্ষকতার সাথে যুক্ত থেকে লেখক-চিন্তাবিদ হিসাবে নিজস্বতার ছাপ রেখে গেছেন। তাঁর রচিত বিবেকানন্দ ও সমকালীন ভারতবর্ষ, সহাস্য বিবেকানন্দ এবং বন্ধু বিবেকানন্দ তিনটি উল্লেখযোগ্য গ্রন্থ। সাত খণ্ডে প্রকাশিত গবেষণামূলক গ্রন্থ বিবেকানন্দ ও সমকালীন ভারতবর্ষ-এর জন্য ১৯৭৮ খ্রিস্টাব্দে তাঁকে সাহিত্য অকাদেমি পুরস্কারে ভূষিত করা হয়।